钦定古今图书集成/明伦汇编/官常典/第070卷 > 安成恭王暠
## 钦定古今图书集成/明伦汇编/官常典/第070卷 > 安成恭王暠

按《南齐书》本传：“安成恭王暠，字宣曜，太祖第六子也。
建元二年，除冠军将军，镇石头戍，领军事。四年，出为
使持节，督江州豫州之晋熙诸军事、南中郎将、江州
刺史。永明元年，进号征虏将军。明年，为左卫将军。寻
迁侍中，领步兵校尉，转中书令。五年，迁祠部尚书，领
骁骑将军。六年，出为南徐州刺史。九年，迁散骑常侍”，
秘书监，领石头戍事。暠性清和多疾，其夏薨，年二十
四。赠抚军将军，常侍如故。